EURO 2020. Suporterii străini au ajuns în Capitală. Primul lucru pe care l-au făcut în București.
Suporterii străini au ajuns în București. Meciul dintre Austria și Macedonia de N. începe duminică la ora 19:00. Pe Arena Națională, vor juca și Ucraina vs. Macedonia de N, pe 17 iunie. Circa 13.000 de spectatori vor asista la cele trei partide din Grupa C pe Arena Națională. Pentru jocul din optimi, Arena Națională va putea găzdui circa 25.000 de spectatori.
Fanii austrieci și macedoneni au ajuns în București, pentru primul meci al Euro 2020 de pe Arena Națională. Primul lucru pe care l-au făcut a fost să bea o bere la terasele din Centrul Vechi.În Centrul Vechi, a ajuns și unul dintre suporterii Macedoniei, care a condus 10 ore până în București și așteaptă cu sufletul la gură meciul de duminică seară."Sunt pentru prima oară aici. Noi am venit aici sa ne susținem țara, Macedonia. Băieții sunt pregătiți pentru mâine seară. Vedem ce se va întâmpla. Mă aștept să fie 2-0 pentru Macedonia. Dar cine știe", spune Borche Ksterv.Florian a venit din Austria, dar tot în Centrul Vechi a ajuns. Spune că a fost inspirat pentru că și-a rezervat biletele pentru meci de acum doi ani."Cred că vom bea foarte multă bere până la meci. O să bem bere, apoi o să mergem la meci. Am vaccinul făcut. Doar o singură doză și un test de COVID-19 și cred că toți suntem în siguranță", povestește Florian Kolbe, suporter Austria.